For at skabe et medlemsunivers, der kommer alle til gavn, har vi følgende retningslinjer, som alle medlemmer af Nordiske Mediers Medlemsportal må overholde. Skriv kun om jeres egen virksomhed Med jeres virksomhedsprofil har I en fremragende platform til at fortælle potentielle kunder om, hvem I er, hvad I står for og hvilke fordele, I skaber. Skriv derfor kun informationer om jeres egen virksomhed på jeres virksomhedsside. Det samme gælder for alle jeres opslag på portalen. Skriv kun om jeres egen virksomhed, ikke om andre virksomheder eller personer – heller ikke i produktsammenligninger. Link kun til egne websites Ved at indsætte links på jeres virksomhedsprofil og i de opslag, I opretter, kan I styrke jeres SEO-værdi og føre kunder ind på jeres hjemmesider og sociale medier. Indsæt derfor kun links til jeres egne websites. Udvælg relevante portaler og kategorier, når I opretter nye opslag  Hvis der er uoverensstemmelser mellem jeres opslag og de portaler og kategorier, I publicerer dem under, vil jeres opslag ikke målrettes den relevante målgruppe. Det er hverken til gavn for kunderne eller jeres forretning. Vælg derfor kun de portaler og kategorier, som er relevante for jeres opslag. Genpublicer opslag med måde Med en løbende udskiftning i jeres salgsopslag gør I det interessant for jeres målgruppe at holde sig opdateret på jeres produkter og ydelser. Vent derfor minimum 3-4 uger med at genindrykke det samme salgsopslag i nyhedsbrevet. Det samme gælder for nyhedsopslag. Undgå at oprette den samme nyhed flere gange, da det kan skade jeres relevans og udvande mediets generelle nyhedsværdi. Opret kun ét opslag pr. produkt Der må kun oprettes ét opslag pr. produkt. Sørg derfor for at slette det forudgående opslag, hvis I ønsker at genoprette et salgsopslag med ny tekst eller overskrift. Retningslinjer for opslag i nyhedsbrevet For at sikre at alle medlemmer får mulighed for at eksponere deres historier og produkter i nyhedsbrevet, er der begrænsninger på antallet af opslag, som I kan publicere i nyhedsbrevet: Salgsopslag: I kan maksimalt publicere 2 forskellige salgsopslag om ugen i nyhedsbrevet Nyhedsopslag: I kan maksimalt publicere 1 nyhedsopslag om dagen i nyhedsbrevet.  Jobopslag er ikke en del af almene medlemsopslag Jobopslag må ikke publiceres som et alment medlemsopslag. Jobopslag skal indrykkes i jobbanken* og/eller under “Job i Fokus”. (*Jobbanken finder du ved at klikke på ‘profil‘ og derefter klikke på punktet ‘job‘).  Det er ikke tilladt at oprette nyheder om jeres virksomhed, som er skrevet af en journalist fra et andet medie  På Nordiske Mediers Medlemsportal er det kun jeres egne nyheder, der må publiceres. Har I fået skrevet en artikel om jeres virksomhed på et andet medie, er det kun tilladt at publicere den på medlemsportalen, hvis I har en aftale herom med journalisten bag artiklen. Det er nemlig den journalist, som har skrevet artiklen, der ejer rettighederne til den.   Hvis ovenstående retningslinjer ikke overholdes, forbeholder Nordiske Medier sig retten til at foretage ændringer eller slette opslag fra medlemsportalen.